Temeljem članka 39 postojećeg Statuta usvojenog na Skupštini 8. svibnja 2015. godine u Zagrebu, Skupština Hrvatskog saveza građevinskih inženjera (u daljnjem tekstu: HSGI ) na 57. izbornoj sjednici, održanoj 30. lipnja 2023. godine u Osijeku, a na prijedlog Predsjedništva HSGI-a donosi sljedeće:

IZMJENE PRAVILNIKA O ČLANOVIMA
HRVATSKOG SAVEZA GRAĐEVINSKIH INŽENJERA

Članak 1.
U članku 10. stavak 2  mijenja se tako da isti sada glasi:
Redovne članice plaćaju HSGI-u godišnju članarinu u paušalnom iznosu na temelju ukupnog broja članova redovne članice na način da do 50 članova  godišnji paušal iznosi 67,00 EUR-a, do 100 članova 133,00 EUR-a, do 150 članova 200,00 EUR-a, do 200 članova 266,00 EUR-a do 250 članova 332,00 EUR-a i tako dalje. Specijalizirane članice plaćaju članarinu u paušalnom iznosu od 133,00 EUR-a godišnje.

Članak 2.
U članku 10. stavak 3 mijenja se tako da isti sada glasi:
Redovne članice će za svakog svojeg člana, koji će prema svojoj želji dobivati časopis Građevinar u tiskanom obliku, plaćati godišnje 15,93 EUR-a po članu. 

Članak 3.
Ove Izmjene i dopune Pravilnika o članovima HSGI-a stupaju na snagu danom donošenja.

